Send link til artiklen via e-mail

Send link til artiklen via e-mail

Opdatering Den 49-årige mand fra Vordingborg meldes nu uden for livsfare. Læs mere

Vordingborgvej mellem Næstved og Vordingborg er genåbnet efter at have været spærret som følge af en ulykke onsdag morgen.

Her kørte to personbiler frontalt sammen kort før klokken 9.

Føreren af den ene bil, en 49-årig mand, er bragt til Rigshospitalet med alvorlige kvæstelser, oplyser vagtchef Lars Westerweel fra Sydsjællands og Lolland-Falsters Politi til TV2 ØST onsdag formiddag.

Onsdag klokken 16:50 oplyser vagtchef Mikkel Kjærgaard, at manden bliver opereret på Rigshospitalet.

Artiklen fortsætter under billedet

Vejen var spærret i nogle timer efter ulykken. Foto: René Lind - Lind Foto

Årsagen til ulykken kendes endnu ikke

Der er tale om et alvorligt uheld, hvor to modkørende biler har ramt hinanden. Det er sket ved Rettestrup syd for Næstved.

- Det er to personbiler, der er stødt frontalt sammen, siger vagtchef Lars Østervig fra Sydsjællands og Lolland-Falsters Politi.

Politiet oplyser torsdag morgen, at føreren af den anden bil, som også er en mand, er indlagt på Slagelse Sygehus. Mandens tilstand er uvis.

Årsagen til ulykken kendes endnu ikke.

- Vi laver nu undersøgelser på stedet og af køretøjerne for at finde ud af, hvorfor de to biler stødte sammen, siger Lars Westerweel.

De pårørende til den 49-årige mand er underrettet.